joelniklaus/EU_Wikipedias huggingface dataset:
Emmanuel Ihemeje

Emmanuel Ihemeje (s. 9. lokakuuta 1998) on italialainen kolmiloikkaaja.

Ihemeje sijoittui kolmiloikassa kuudenneksi alle 20-vuotiaiden EM-kilpailuissa 2017 tuloksella 15,84 hypättyään karsinnassa silloisen ennätyksensä 16,13. Ensimmäisissä yleisen sarjan arvokilpailuissaan, vuonna 2021 kilpailluissa Tokion olympialaisissa hän sijoittui 11:nneksi tuloksella 16,52; karsinnassa hänen tuloksensa oli 16,88. Eugenen MM-kilpailuissa 2022 hän sijoittui viidenneksi myötätuulituloksella 17,17; karsinnassa hän hyppäsi senttimetrin päähän virallisesta ennätyksestään tuloksella 17,13. Saman vuoden Münchenin EM-kilpailuissa hän oli yhdeksäs tuloksella 16,55. Karsinnassa hän oli hypännyt ennätyksensä 17,20.

Ihemeje voitti vuonna 2021 Eugenessa Yhdysvaltain yliopistomestaruuden silloisella ennätystuloksellaan 17,14. Sisäradoilla hän on hypännyt tuloksen 17,26 maaliskuussa 2021 Fayettevillessa.

Lähteet 

Italialaiset kolmiloikkaajat
Vuonna 1998 syntyneet
Elävät henkilöt
Drake af Intorp

Drake af Intorp on sukupuuttoon kuolleen ruotsalaisen aateliston lyhytaikainen nimi, joka liittyi Länsi-Götanmaalla sijaitsevaan Intorpin maatilaan. Suvun vanhin tunnettu esi-isä Jöns Bengtsson eli 1300-luvulla ja on myös Stenbock -aatelissuvun esi-isä. Aikakauden tavan mukaan hänellä ei ollut sukunimeä, mutta hänet tunnistettiin polviorsilla varustetusta vaakunasta.

Jöns Bengtssonin suku on joskus kutsuttu myös Torpan suvuksi  Länghemin kunnassa sijaitsevan Torpan sukutilan mukaan. Hän oli paikallinen tuomari (Häradshövding)

Hänen poikansa tuomari Arvid Jönsson (noin 1376–1438) lisäsi vuonna 1421 vaakunaan kuusisakaraisen tähden. Tähti tulee Prika-perheestä, Arvid oli naimisissa Ingeborg Petersdotter Prikan kanssa.

Hänen poika Knut Arvidsson (1418-1459) oli myös tuomari ja asemies

Arvid Knutsson (Sparre över stjärna), syntyi 1440 - luvulla, ja kuoli alkukesällä 1497, oli ruotsalainen valtuutettu, lakimies ja piiripäällikkö

Lähteet 

Ruotsin aateli
Viktor Svensk

Viktor Svensk (s. 2001) on ruotsalainen suunnistaja.

Vuonna 2022 hän oli Viron EM-kilpailuissa Ruotsin hopeaa voittaneessa viestijoukkueessa.

Nuorten maailmanmestaruuskilpailuissa 2021 Turkissa Svensk tuli keskimatkalla toiseksi ja oli mukana Ruotsin voittaneessa viestijoukkueessa.

Seuratasolla Svensk edustaa Stora Tunaa. Hän on ollut seuran Jukolan viestin voittaneessa joukkueessa 2019, 2020 ja 2022.

Lähteet 

Ruotsalaiset suunnistajat
Vuonna 2001 syntyneet
Elävät henkilöt
Tornion keskustaajama

Tornion keskustaajama on Tornion kaupungin keskustaajama Lapin maakunnan lounaisosassa, linnuntietä noin 101 kilometriä maakuntakeskus Rovaniemestä lounaaseen. Tornion keskustaajama sijaitsee Itämeren Pohjanlahteen laskevan Tornionjoen suulla.

Tilastokeskuksen taajama-aluerajauksen mukaan vuoden 2020 lopussa Tornion keskustaajaman pinta-ala oli 36,03 neliökilometriä ja väkiluku 16 596. Tilastollinen taajamarajaus voi poiketa virallisesta kunnanosien rajauksesta. 

Tornio mainitaan kirjallisissa lähteissä muun muassa vuodelta 1374 (latinaksi), ja 1386 (Torne socken) 1386 sekä 1420 (Tornö) ja suomeksi vuonna 1585 (Tornio). Kaupunki jo satoja vuosia tunnetusta kauppapaikasta tuli vuonna 1621. ilmeisesti jo 1200-luvulla muodostuneen kauppapaikan nimi Tornio eli Pohjantornio on peräisin joen nimestä; ja otettiin myös 1300-luvun alkupuolella perustetun seurakunnan nimeksi. Tornionjoen nimessä on Jouko Vahtolan mukaan suomenkielen vanha sana tornio ’keihäs, ase’. Tämä kuului  Mikael Agricolan käyttämään kieleen 1500-luvulla, mutta sittemmin sanan tämä merkitys on kadonnut.

Lähteet

Tornio
Lapin maakunnan taajamat
Suomen kuntakeskukset
Martti Keskinen

Martti Keskinen (s. 4. kesäkuuta 1939) on suomalainen raviohjastaja ja -valmentaja. Hänen ohjastamansa ja valmentamansa R.A.C. oli ensimmäinen suomalaishevonen Elitloppetissa, kun se sai kutsun osallistua kilpailuun vuonna 1976. Keskisen valmentama Biscayne Hanover oli vuonna 1986 Elitloppetin finaalin neljäs, mikä on yksi parhaista suomalaissaavutuksista kyseisessä kilpailussa.

Teivon ratavalmentajana Keskinen aloitti 1976. 1980-luvulla hän siirsi valmennustoiminnan Ylöjärvelle ja ravitoiminta laajeni omistamiseen ja kasvattamiseen. Hänen kasvattamansa ja valmentamansa Silver Game voitti sekä kriteriumin että derbyn. Laajamittainen valmentaminen ja kasvatustoiminta päättyi vuonna 2002, kun Keskinen myi tilan Ylöjärveltä siitostammoineen. Tämän jälkeen Keskinen jatkoi muutamien hevosen valmentamista. Keskinen asuu osan vuodesta Mäntän keskustassa ja osan mökillään Ruovedellä.

Keskinen oli vuonna 1971 perustetun Suomen ravivalmentajat ry:n ensimmäinen puheenjohtaja ja kaikkiaan toimessa kolmeen otteeseen, vuosina 1971-1975, 1977 ja 1989-1990. Hän on ollut myös Pohjois-Hämeen Hippoksen johtokunnan, Ravituomioistuimen sekä Ypäjän Hevosopiston johtokunnan jäsen. Vuonna 2002 Keskiselle myönnettiin Suomen Hippoksen raviurheilijan kultainen ansiomerkki.

Tuhannennen voittonsa Keskinen ohjasti 19. marraskuuta 1984 Vermossa Emerson Lobellilla. Menestyneen ohjastajan nimeä kantava Martti Keskisen ajajamestaruus -kilpailu on ajettu Teivossa vuodesta 2004 lähtien. Keskinen oli itse mukana kilpailussa vuoteen 2009 saakka.

Lähteet 

 Martti Keskinen Suomen Hippoksen tietokannassa

Viitteet 

Suomalaiset ravivalmentajat
Suomalaiset raviohjastajat
Vuonna 1939 syntyneet
Elävät henkilöt
Ravihevosten kasvattajat ja omistajat
Jann Sjursen

Jann Jacob Sjursen (s. 20. lokakuuta 1963 Frederiksberg) on tanskalainen entinen poliitikko. Hän oli Tanskan kristillisdemokraattien puheenjohtaja vuosina 1990–2002, mutta erosi puolueesta vuonna 2007, koska oli tyytymätön sen aiempaa liberaalimpaan suhtautumiseen muun muassa aborttioikeuteen.

Sjursen on istunut kansankäräjillä vuosina 1998–2005 ja toiminut Tanskan energiaministerinä 1993–1994. Koulutukseltaan hän on opettaja.

Lähteet

Aiheesta muualla
 Jann Sjursen Tanskan kansankäräjien verkkosivuilla 

Tanskan ministerit
Tanskalaisten puolueiden puheenjohtajat
Tanskalaiset opettajat
Vuonna 1963 syntyneet
Elävät henkilöt
David McCullough

David Gaub McCullough (7. heinäkuuta 1933 – 7. elokuuta 2022) oli yhdysvaltalainen kirjailija, historioitsija ja luennoitsija. Hän voitti urallaan kaksi Pulitzer-palkintoa, kaksi National Book Awardia sekä Yhdysvaltain korkeimman siviilikunniamerkin Presidential Medal of Freedomin. Hän toimi myös lukuisten elokuvien ja dokumenttien kertojaäänenä. McCulloughin kaksi Pulitzer-palkittua kirjaa, Truman ja John Adams, HBO mukauttanut tv-elokuvaksi ja minisarjaksi.

Lähteet

Yhdysvaltalaiset historioitsijat
Yhdysvaltalaiset kirjailijat
Vuonna 1933 syntyneet
Vuonna 2022 kuolleet
Kurutsit

Kurutsit (kuruc) olivat unkarilaisia, jotka  erityisesti 1600-luvulta alkaen István Bocskain, Gábor Bethlenin, Imre Thökölyn, Ferenc II Rákóczin ja muiden johdolla taistelivat itävaltalaisia sortajia vastaan. Nimitys on mahdollisesti tullut käyttöön jo 1500-luvun alkupuolella, kun György Dózsa, joka paavilta oli saanut oikeuden ristinlipun käyttämiseen turkkilaisia vastaan käytävässä taistelussa, ryhtyi kapinaan kotimaista aatelissortoa vastaan. 

Kurutsien runoudella tarkoitetaan sitä pääasiallisesti lyyrillistä runoutta, joka 1500-luvulla ja  1600-luvun alkupuolella syntyi kurutsien keskuudessa. Runojen tekijät tunnetaan nimeltä vain poikkeustapauksissa. Viittauksia raskaan sorronajan poliittisiin tapahtumiin esiintyy muissakin kuin poliittisissa runoissa. Kurutsi-runous kukoisti kauneimmillaan Thökölyn ja Rákóczin aikana. Kurutsien runot ja laulut ovat osaksi kansan suussa osaksi käsikirjoituksina säilyneet siihen asti, kun ne painettuna on saatu julkisuuteen. Vuoden 1712 jälkeen kurutsirunojen laulaminen kiellettiin ankarasti. Niiden sävelmien tekijät ovat yhtä tuntemattomat kuin runojen sepittäjätkin. Kurutsilaulujen nuotit ovat kansallisen unkarilaisen musiikin kaikkein kauneimpia helmiä, joista sitten samaan perustyyliin on vähitellen kehittynyt suuri määrä uusia kauniita laulu- ja tanssinuotteja. Kurutsilaulujen rytmi on usein hidas ja juhlallinen, melkein virren kaltainen. Toisissa taas on sotaisen marssin rytmi. Mahdollisena pidetäänkin, että nämä ovat olleet perusajatuksena niin sanotussa Rákóczi-laulussa, josta sitten sata vuotta myöhemmin syntyi kuuluisa Rákóczi-marssi.

Lähteet

Unkarin historia
Unkarin kirjallisuus
Unkarin musiikki
Frankopan

Frankopan oli vanha kuuluisa kroatialainen suku, jonka nimi esiintyy usein kroatialaisten vanhemmassa kirjallisessa ja poliittisessa historiassa ja joka liittyy italialaiseen Frangipani-sukuun. Keisari Sigismund nosti Ivan Frankopanin noin vuonna 1390 Kroatian, Slavonian ja Dalmatian baaniksi. Mohácsin taistelun (1526) jälkeen Krsto Frankopan tuki János Szapolyaita hänen Unkarin kruununsuunnitelmissaan. Franjo Frankopan (k. 1572), Szluinin kreivi, teki itsensä tunnetuksi hyökkäyksillä turkkilaisia ​​vastaan ​​käydyssä sodassa vuonna 1566. Franjo Krsto Frankopan liittyi vuonna 1667 sisarensa aviomiehen, baani Petar Zrinjskin (Zrinyi) kanssa salaliittoon Keisari Leopold I:stä vastaan, mutta molemmat vangittiin ja teloitettiin Wiener Neustadtissa vuonna 1671. Vankilassa Frankopan kirjoitti vuonna 1871 julkaistun runokokoelman Gartlic za čas kratiti (Viihdyttävä yrttitarha), jonka sisältö oli vaihteleva, osittain alkuperäisiä, osittain käännöksiä italiasta, mutta myös joitain kansanlauluja.

Lähteet

Kroatian historia
Kroatialaiset suvut
Unkarilaiset suvut
Andrássy

Andrássy on yksi Unkarin huomattavimmista magnaattisuvuista, joka legendan mukaan sai alkunsa Andoráksesta, yhdestä Unkarin ensimmäisen kuninkaan urheimmista päälliköistä ja joka on 1500-luvulta lähtien antanut maalle useita kuuluisia sotureita ja valtiomiehiä.

 Gyula Andrássy (1823–1890), unkarilainen kreivi ja valtiomies
 Gyula Andrássy nuorempi (1860–1929), unkarilainen kreivi ja poliitikko

Viitteet

Unkarilaiset suvut
Szapolyai

Szapolyai oli unkarilainen, mahdollisesti Bosniasta kotoisin oleva aatelissuku, joka nousi merkittäväksi 1400-luvun jälkipuoliskolla kuningas Matias Corvinuksen aikana.

 Imre Szapolyai (k. 1487), Kroatian baani ja Unkarin palatiini.
 István Szapolyai (k. 1499), edellisen veli, Unkarin palatiini.
 János Szapolyai (1487–1540), edellisen poika, Unkarin kuningas vuosina 1526–1540.
 János Zsigmond Szapolyai (1540-1571), edellisen poika, Transilvanian ruhtinas, Unkarin kuningas 1500-luvun puolivälissä

Viitteet

Unkarilaiset suvut
Unkarin hallitsijasuvut
Batthyány

Batthyány on Unkarin vanhimpia ja rikkaimpia magnaattisukuja, jonka sanotaan polveutuvan Árpádin alapääilliköstä Eörsistä. Sukunimi tulee Batthyanin kylän mukaan Baranyan komitaatissa. Suku korotettiin vuonna 1630 valtakunnankreivilliseen arvoon ja vanhemmassa linjassaan vuonna 1764 valtakunnanruhtinaalliseen arvoon.

Suvun jäseniä:

 Lajos Batthyány (1807–1849), kreivi ja valtiomies.
 Kázmér Batthyány (1807–54), kreivi ja valtiomies.

Katso myös
 Palais Schönborn-Batthyány
 Batthyány térin asema
 Priimaksen palatsi

Viitteet

Unkarilaiset suvut
Kotihoito

Kotihoidolla tarkoitetaan sosiaalihuoltolain perustella tuotetun kotipalvelun ja terveydenhoitolain perusteella tuotetun kotisairaanhoidon yhdistämistä palveluksi, jonka tarkoituksena on tukea kotona selviytymistä. Kunnat voivat päättää, että tuotetaanko nämä palvelut yhdessä vai erikseen.

Vuonna 2020 valtakunnallisesti kotihoidon asiakkaita oli yhteensä 208 000. Näistä 55 % sai palveluita säännöllisesti ja 43 % sai paljon palveluita kotihoidolta. Ikäryhmässä 85–94-vuotta 31 % sai säännöllisesti kotihoidon palveluita. Yli puolella (59 %) asiakkaista oli vähintään yksi kotihoidon käynti päivässä. Asiakkaista 18 %:lla oli käyntejä kolme tai useampi päivässä.

Kotihoidon palvelut ovat maksullisia ja sitä ohjaa asiakasmaksulaki. 

Kotihoidossa työskenteli vuonna 2021 yhteenä 17 000 henkeä, joista 74 % on lähi- ja perushoitajia ja 12 % sairaanhoitajia ja terveydenhoitajia.

Lähteet 

Terveydenhoito Suomessa
Sosiaaliturva
Koti

Sosiaalihuolto
Sheldon Riley

Sheldon Riley Hernandez (s. 14. maaliskuuta 1999 Sydney, Uusi Etelä-Wales, Australia), tunnettu yksinkertaisesti nimellä Sheldon Riley, on australialainen laulaja. Hän edusti Australiaa kappaleella "Not The Same" vuoden 2022 Eurovision laulukilpailussa Torinossa. Kappale sai 125 pistettä ja päätyi sijalle 15. 

Sheldon on puoliksi filippiiniläinen. Hän on asunut koko lapsuutensa Australiassa. Ennen Euroviisuja, hän oli mukana Australian X Factor-sarjassa vuonna 2016, Australian The Voicessa vuonna 2019 ja America’s Got Talentin 15. tuotantokaudella.

Hänet valittiin edustamaan Australiaa vuoden 2022 Eurovision laulukilpailuun laulullaan Not The Same. Laulu sijoittui 125 pisteellä viidenneksitoista.

Sheldon on homoseksuaali. Hänellä on todettu Aspergerin oireyhtymä.

Lähteet 

Australialaiset laulajat
Australian euroviisuedustajat
Vuoden 2022 euroviisuedustajat
Autismin kirjon henkilöt
Vuonna 1999 syntyneet
Elävät henkilöt
Varsakunkku

Varsakunkku on vuonna 2018 käynnistetty ennakkomaksullinen suurkilpailusarja 3-, 4- ja 5-vuotiaille suomenhevosille.

Varsakunkku -kilpailusarjaa hallinnoi huhtikuussa 2018 perustettu yhdistys Varsakunkku ry. Yhdistyksen ovat perustaneet Kuopion, Mikkelin ja Seinäjoen raviradat.

Kangasniemeläinen ravivalmentaja Terho Rautiainen tunnetaan kilpailusarjan ideoijana ja toimeenpanijana.

Kunniataulukko 
Finaalin 1. palkinto suluissa.

Tammat saavat palkintoon 10 % korotuksen.

Lähdeluettelo 

Ravikilpailut
Kaliumvetyfosfaatti

Kaliumvetyfosfaatti (K2HPO4) eli dikaliumfosfaatti on kalium- ja vetyfosfaatti-ionien muodostama epäorgaaninen ioniyhdiste. Yhdistettä käytetään muun muassa lannoitteissa ja elintarvikkeiden lisäaineena.

Ominaisuudet, valmistus ja käyttö 
Huoneenlämpötilassa kaliumvetyfosfaatti on valkoista kiteistä ja hygroskooppista ainetta. Kidevedettömän yhdisteen lisäksi tunnetaan myös kidevedellisiä muotoja, kuten tri-, heksahydraatit (K2HPO4·3H2O ja K2HPO4·6H2O). Kaliumvetyfosfaatti liukenee erittäin hyvin veteen ja liuokset ovat heikosti emäksisiä. Yhdiste liukenee myös etanoliin. Kuumettaessa aine hajoaa kaliumpyrofosfaatiksi.

Kaliumvetyfosfaattia valmistetaan neutraloimalla fosforihappoa osittain kaliumhydroksidilla.
2 KOH + H3PO4 → K2HPO4 + 2 H2O

Kaliumvetyfosfaattia käytetään muun muassa lannoitteissa, ainesosana puskuriliuoksissa ja paperinvalmistuksessa.  Elintarvikkeissa sitä käytetään happamuudensäätöön ja sen E-koodi on E162.

Lähteet

Fosfaatit
Kaliumyhdisteet
Henrik Gustaf Kyander

Henrik Gustaf Kyander (6. syyskuuta 1811 Heinävesi – 30. syyskuuta 1867 Heinävesi) oli suomalainen Heinävedellä vaikuttanut tilanomistaja, joka sai maanviljelysneuvoksen arvonimen vuonnna 1867.

Kyanderin vanhemmat olivat hovisihteeri Johan Henrik Kyander ja Margareta Elisabet Bohm ja puoliso vuodesta 1840 Karolina Katarina Envald. Johan Henrik Kyander omisti Heinäveden pohjoiset ja luoteiset osat ja oli 1800-luvun alkupuolella vaikutusvaltaisin henkilö pitäjässä. 

Henrik Gustaf Kyander kirjoitti ylioppilaaksi Turussa vuonna 1828. Yliopisto-opintojen lisäksi hän suoritti 1830-luvulla maanmittarin tutkinnon ja sai vuonna 1839 varamaanmittarin arvon. Vuodesta 1840 Kyander toimi Karvion kartanon isäntänä Heinävedellä. Hän osallistui aktiivisesti pitäjänkokouksiin sekä toimi monissa luottamustehtävissä, osallistuen muun muassa pitäjäntuvan ja pappiloiden rakentamiseen ja toimi pitäjänmakasiinin hoitajana lähes yhtäjaksoisesti vuosina 1841-186. Hän oli myös Heinäveden maanviljelysseuran perustajia. Kyander oli myös kulttuurivaikuttaja, ja tuki paikallista talonpoikaisrunoilijaa Olli Kymäläistä. 
 
Kyanderin kuoleman jälkeen Karvion kartanolle ei löytynyt suvusta uutta isäntää, ja se päätyi lopulta valtiolle vuonna 1884 kruununpuistoksi.

Lähteet

Suomalaiset maanviljelijät
Maanviljelysneuvokset
Vuonna 1811 syntyneet
Vuonna 1867 kuolleet
Karl Alfred Wasastjerna

Karl Alfred Wasastjerna (19. kesäkuuta 1860 Helsinki – 13. tammikuuta 1945 Kemiö) oli suomalainen kartanonnomistaja, joka sai maanviljelysneuvoksen arvonimen vuonnna 1920.

Wasastjernan vanhemmat olivat valtiopäivämies Alfred Edgar Wasastjerna ja Maria Adelaide Boij ja puoliso vuosina 1890–1943 Bertha Alfthan. Heillä oli kaksi tytärtä. Karl Alfred Wasastjerna kirjoitti ylioppilaaksi ruotsalaisesta normaalilyseosta vuonna 1877. Hän aloitti uransa Hackman & Co:n konttorissa Viipurissa ja siirtyi sitten Tampereen Pellava- ja Rautateollisuus Oy:n konttoriin. Tilanomistajaksi Wasastjerna ryhtyi vuonna 1888, kun hän osti Kemiöstä Strömman kartanon, josta hän kehitti paikallisen mallitilan. Erityisesti hän kehitti tilan metsänhoitoa, ja toimi pitkään Turun ja Porin läänin lääninmetsälautakunnan puheenjohtajana sekä Suomen Metsänhoitoyhdistys Tapion hallituksen puheenjohtajana.  

Strömman kartanoon kuuluneiden höyrysahan, höyrymyllyn, tiilitehtaan ja purje- ja moottorivenetehtaan myötä Wasastjerna säilytti yhteytensä liike-elämään. Wasastjerna toimi myös Saloon 1918 perustetun Suomen Raakasokeritehdas Oy:n hallintoneuvoston jäsenenä, ja omasi yhteyksiä muutenkin suomalaiseen sokeriteollisuuteen.  

Wasastjernalla oli useita kunnallisia ja muita luottamustehtäviä ja jäsenyyksiä. Hän oli muun muassa Suomen Talousseuran hallituksen jäsen 1910-luvulla sekä Sydvästra Finlands jordbrukarklubbin ja Perniön maamiesseuran jäsen. Wasastjerna oli myös mukana osuustoiminnasa, muun muassa Osuuskassojen Keskuslainarahasto Oy:n hallintoneuvostossa.

Lähteet

Suomalaiset maanviljelijät
Suomalaiset elinkeinoelämän vaikuttajat
Maanviljelysneuvokset
Vuonna 1860 syntyneet
Vuonna 1945 kuolleet
Széchenyi

Széchenyi on vanha unkarilainen kreivillinen suku. Sen jäseniin kuuluvat:

 István Széchenyi (1791–1860), kreivi ja edistyshankkeiden alkuunpanija, ”suurin unkarilainen”
 Béla Széchenyi (s. 1837), edellisen poika, tutkimusmatkailija

Lähteet

Unkarilaiset suvut
Svjatohor

Svjatohor () on bylyna-runoudessa esiintyvä sankari, joka on peräisin esikristilliseltä ajalta. Svjatohor on niin voimakas jättiläinen, ettei maakaan voi häntä kantaa. Bylina on koottu erilaisista aineksista: siinä on nähty vaikutteita Raamatun apokryfisistä kertomuksista Simsonista ja Mooseksesta sekä jälkiä Pyhän Yrjön legendasta.

Suomennos

Lähteet 

Ukrainan kirjallisuus
Venäläinen kansanperinne
Sára Mihalik

Sára Anna Mihalik (s. 13. elokuuta 1996) on unkarilainen kilpameloja, joka edustaa aikuisten arvokisoissa Suomea. Seuratasolla Mihalik edustaa jyväskyläläistä Meloiloa. Hän asuu Tampereella. Hän osallistui vuoden 2022 ratamelonnan MM-kisoihin ja voitti pronssia K1-luokan 5 000 metrillä. Mihalik ei ole Suomen kansalainen, mutta hän on saanut luvan edustaa Suomea arvokisoissa. Hänen haaveilemaansa olympiaedustuspaikkaa varten selvitystyö on käynnissä.

Ura 
Sára Mihalik on edustanut aiemmin synnyinmaataan Unkaria. Hän on kilpaillut nuorille olympialupauksille suunnatussa Olympiatoivojen kilpailuissa kolmesti. Vuonna 2011 hän oli kajakkinelosten 500 metrillä kolmas, 2012 kajakkikaksikkolähdöissä toinen ja kolmas sekä 2013 kajakkiyksikkökilpailussa neljäs. Vuonna 2016 Mihalik osallistui alle 23-vuotiaiden ratamelonnan MM-kilpailuissa Saksassa kajakkiyksikön maratonmatkan kilpailuun sijoittuen toiseksi, aikuisten MM-kilpailuissa Saksassa kajakkikaksikon maratonmatkalle saaden kolmannen sijan ja alle 23-vuotiaiden Euroopan-mestaruuskilpailuissa Bulgariassa kajakkiyksikön 500 metrillä tullen kuudenneksi.

Mihalik kuului Unkarin melontamaajoukkueen alle 23-vuotiaiden kansalliseen kehitysryhmään, mutta vuonna 2019 tie edustaa Unkaria nousi pystyyn eikä hän ole edustanut maata sen jälkeen. Hän on kertonut edustuspaikkojen "olevan kortilla" Unkarissa, joten hän lähti etsimään uutta suuntaa päätyen Suomeen. Vuoden 2022 vaihteessa Sára Mihalikin edustusoikeus vaihtui Suomeen. Kesällä 2022 hän on ollut mukana kahdessa maailmancupin kilpailussa sekä osallistunut kansallisiin karsintakilpailuihin Suomessa. Mihalik on harjoitellut Suomen maajoukkuemelojien kanssa Tampereen Kaukajärvellä kisakautta varten

Ratamelonnan maailmanmestaruuskilpailut 2022 
Sára Mihalik osallistui 2022 ratamelonnan MM-kisoihin Kanadan Dartmouthissa ja voitti pronssia K1-luokan 5 000 metrillä. Kilpailussa Mihalik yritettiin ensin liputtaa pois radalta "knock-out" -hylkäystuomiolla hänen kaaduttuaan kanootista toisen kanto-osuuden jälkeisessä veteen laskeutumisessa. Tällöin Mihalik oli kilpailussa ensimmäisellä sijalla. Syynä liputtamiseen oli tuomariston tekemä vääränlainen tulkinta kaatumistilanteesta. Suomen maajoukkue teki tuomariston päätöksestä kaksi protestia sekä valituksen Kansainvälisen kanoottiliiton ICF:n ratakomitealle, jolloin tuomariston tuomio kumottiin ja Mihalikin pronssi varmistui. Päätös tuli vasta 3,5 tuntia kilpailun päättymisen jälkeen. Mihalik osallistui myös kajakkikaksikkojen 500 metrille Netta Malisen kanssa. Alkuerässä kaksikko oli seitsemäs.

Lähteet 

Suomalaiset melojat
Suomenunkarilaiset henkilöt
Lapsuus (yhtye)

Lapsuus on vuonna 2018 Mikkelissä perustettu punk-yhtye.

Vuonna 2019 yhtye julkaisi kasetti- ja digijulkaisuna neljän kappaleen EP:n. Sen jakelijana toimi suomalainen Kasettipesä Oy.

Vuonna 2020 Lapsuus solmi levytyssopimuksen Stupido Recordsin kanssa. Yhtye on julkaissut Stupido Recordsin kautta täyspitkän albumin Kaikki menee mustaksi (2020) ja neljän kappaleen EP:n Haamuna maailmassa (2021).

Debyyttialbumi sai kriitikoilta pääosin positiivisen arvion (mm. Soundi, neljä tähteä).

Yhtyeen musiikille ominaista ovat värikkäät, kitaroiden ja bassokitaran luomat sointumaailmat, henkilökohtaisia aiheita käsittelevät sanoitukset sekä tarttuvat pop-melodiat.

Kokoonpano 
 Kamila - laulu, tamburiini
 Esko - lead-kitara, taustalaulu
 Janne - basso, taustalaulu
 Janne - rummut
 Tero - komppikitara

Diskografia

Studioalbumit 
 Kaikki menee mustaksi (2020)

EP:t 
 Lapsuus (2019)
 Haamuna Maailmassa (2021)

Singlet 
 ”Autolla mereen” (2020)
 ”Rikkinäisen sydämen tuoksu” (2020)
 ”Elämän maku suus” (2021)

Lähteet 
https://www.soundi.fi/artistit/lapsuus/
https://stupido.fi/artistit/lapsuus/

Viitteet 

Suomalaiset punkyhtyeet
Almir dos Santos

Almir dos Santos (s. 4. syyskuuta 1993) on brasilialainen kolmiloikkaaja.

Dos Santos kilpaili yleisen sarjan arvokilpailuissa ensimmäisen kerran Etelä-Amerikan-mestaruuskilpailuissa 2017 ja sijoittui pituushypyssä viidenneksi myötätuulituloksella 751 cm. Aiemmin samana vuonna hän teki pituushyppyennätyksensä 796 cm mutta on sen jälkeen keskittynyt kolmiloikkaan. Vuonna 2018 hän saavutti sisäratojen MM-kilpailuissa hopeaa tuloksella 17,41 m. Toukokuussa 2018 hän hyppäsi Ranskassa ulkoratojen ennätyksensä 17,53 m, ja helmikuussa 2019 hän paransi Yhdysvalloissa sisäratojen ennätyksensä 17,46 metriin.

Vuoden 2019 arvokilpailuissa dos Santos sijoittui Pan-Amerikan kisoissa neljänneksi tuloksella 16,70 m ja Dohan MM-kilpailuissa sijalle 12 tuloksella 15,01 m hypättyään karsinnassa tuloksen 16,92 m. Vuonna 2021 kilpailluissa Tokion olympialaisissa hän jäi karsintaan tuloksella 16,27 metriä. Helmikuussa 2022 dos Santos saavutti Etelä-Amerikan sisäratojen mestaruuskilpailuissa hopeaa ja toukokuussa hän sijoittui Ibero-Amerikan mestaruuskilpailuissa neljänneksi; molemmissa hänen tuloksensa oli 16,59 m. Eugenen MM-kilpailuissa 2022 hän sijoittui seitsemänneksi tuloksella 16,87 m.

Dos Santos on voittanut kolmiloikassa Brasilian-mestaruuden vuosina 2019 ja 2022.

Lähteet 

Brasilialaiset kolmiloikkaajat
Vuonna 1993 syntyneet
Elävät henkilöt
Ferenc Wesselényi

Kreivi Ferenc Wesselényi de Hadad et Murány (1605 – 1667) oli unkarilainen magnaatti ja Unkarin palatiini vuodesta 1655. Hän osallistui vuonna 1667 Frankopanin salaliittoon keisari Leopold I:stä vastaan, mutta kuoli samana vuonna ennen sen paljastumista. Wesselényi valloitti Murányn linnan vuonna 1644 linnan rouvan, kauniin Maria Széchyn avulla, jonka rakkauden hän herätti. Tätä episodia kuvaa yksi runoilija István Gyöngyösin romanttisista teoksista.

Lähteet

Unkarilaiset kreivit
Unkarin kuningaskunnan palatiinit
Vuonna 1605 syntyneet
Vuonna 1667 kuolleet
90’s Show

90’s Show () on yhdysvaltalainen tilannekomediatelevisiosarja, joka sijoittuu 1990-luvulle. Sarjassa esiintyy alkuperäisen 70’s Show -televisiosarjan hahmoja ja näyttelijöitä lukuun ottamatta Steven Hydeä ja häntä näytellyttä Danny Mastersonia, jota odottaa oikeudenkäynti raiskaussyytteistä. Sarja keskittyy Eric Formanin ja Donna Pinciotin tyttären Leia Formanin ympärille.

Näyttelijät

Erikoisvierailijat

Lähteet 

Tilannekomediat
Yhdysvaltalaiset komediasarjat‎
2020-luvun televisiosarjat
1990-luku
Foxin televisio-ohjelmat
Olof Westerlund

Olof Westerlund (14. tammikuuta 1921 - 12. tammikuuta 2011 Raasepori) oli suomalainen maanviljelijä sekä ravihevosten ohjastaja, valmentaja ja omistaja. Hän oli 1950-luvun näkyvimpiä raviurheiljoita Suomessa.

Tenholassa asuneen Westerlundin ensimmäinen menestyshevonen oli suomenhevosori Erkko. Erkon osti hänen isänsä Herman Westerlund näkemättä maanviljelystyöhön, mutta pienikokoinen hevonen osoitti olevansa kyvykäs juoksija. Erkko oli kolminkertainen ravikuningas ja viitenä vuonna eniten ansainnut hevonen Suomessa. Olof Westerlundin aloitteesta Vermossa aloitettiin Erkon muistoksi ajettava avoin suomenhevosten kilpailu vuonna 1978. Erkon Pokaali -niminen kilpailu ajetaan Vermossa edelleen vuosittain.

Westerlundin osaomistama Karina voitti ravikuningattaren tittelin Forssassa 1968. Westerlund kilpaili suomenhevosilla myös Ruotsissa lämminverisiä vastaan. 

Westerlund oli ensimmäisten joukossa, kun lämminverisiä ravureiden tuonti Suomeen aloitettiin. Hän kilpaili lämminverisillä ja kuului vuonna 1955 perustetun Lämminveriraviliiton ensimmäiseen johtokuntaan.

Kilpakumppanit tunsivat Westerlundin taitavana kilpa-ajajana ja rehtinä urheilijana, joka osasi myös käyttää muiden heikkouksia hyväkseen kilpailun aikana. Hän käytti kilpailuissa aina kelloa, mistä oli hyötyä sekä Kuninkuusravien ennätysaikojen saavuttamisessa sekä toisaalta aikanaan yleisten aikatasoitusten vuoksi.

Nuorena Westerlund kilpaili eri lajeissa, erityisesti maastohiihdossa ja maantiepyöräilyssä, jossa hän ylsi SM-hopealle saakka.

Lähteet 

Suomalaiset ravivalmentajat
Suomalaiset raviohjastajat
Vuonna 1921 syntyneet
Vuonna 2011 kuolleet
Suomalaiset maanviljelijät
Shigeki Morimoto

Shigeki Morimoto () on japanilainen ohjelmoija ja videopelisuunnittelija.

Ura 
Morimoto työskentelee Pokémon-pelisarjaa valmistavassa yhtiössä Game Freakissa. Hän on työskennellyt lähes jokaisen pääsarjan Pokémon-pelin parissa, aina Pokémon Redistä ja Bluesta lähtien. Redissä ja Bluessa Morimoton työtehtävänä oli suunnitella ja luoda pelien taistelujärjestelmä. Morimoto on työskennellyt myöhemmin myös Pokémon-pelien ohjaajana.

Hän on myös vastuussa harvinaisen legendaarisen Pokémonin Mewn ohjelmoinnista peliin.

Pelit

Lähteet 

Japanilaiset ohjelmoijat
Videopeliohjelmoijat
Hunyadi

Hunyadi oli Vajdahunyadista lähtöisin ollut unkarilainen aatelissuku. Suvusta nousi Unkarin kuningas Matias Corvinus.

Suvun jäseniä:

 János Hunyadi (1407–1456) sotilaspäällikkö, suurmaanomistaja ja Unkarin valtionhoitaja.
 László Hunyadi (1433–1457), edellisen vanhin poika, valtiomies ja soturi.
 Mátyás Hunyadi, latinaksi Matias Corvinus (1443–1490), edellisen veli, Unkarin kuningas vuosina 1458–1490.
 János Corvinus (1473–1504), edellisen avioton poika, Kroatian ja Slavonian baani.

Viitteet

Unkarilaiset suvut
Unkarin hallitsijasuvut
Masked Singer Suomi (4. tuotantokausi)

Masked Singer Suomen neljännen kauden esittäminen alkoi MTV3-kanavalla 3. syyskuuta 2022. Kauden juontaa Ilkka Uusivuori ja vakiopanelisteina toimivat Janne Kataja, Jenni Kokander, Maria Veitola ja Christoffer Strandberg. Neljännen tuotantokauden hahmot ovat Banaani, Fikkari, Hodari, Kaappikello, Party Animal, Ritari, Sammakko, Sarvikuono, Siili, Timantti, Ukkonen ja Örkki. Kauden viidennessä jaksossa kilpailuun tulivat mukaan uudet hahmot, parina esiintyvät, Kruuna ja Klaava. Kuudennessa jaksossa mukaan tuli myös yksi uusi hahmo, Musta-Lammas.

Kilpailijat

Jaksot 

1 Keskikatsojamäärä televisiossa jakson ensiesityspäivänä.

Lähteet 

2020-luvun televisiosarjat
Musiikkiohjelmat
Tuotantokaudet
Tanssii tähtien kanssa (15. tuotantokausi)

Tanssii tähtien kanssa 15. kauden esittäminen alkoi MTV3-kanavalla 28. elokuuta 2022. Ohjelma perustuu formaattiin Dancing with the Stars.

Kilpailijat 
''Katso myös: Luettelo televisiosarjan Tanssii tähtien kanssa kilpailijoista

 Signmarkin alkuperäinen tanssinopettaja oli Anniina Koivuniemi. Roosa nauha -erikoisjaksosta alkaen hänen tanssinopettajakseen tuli Katri Mäkinen.

Jaksot

Lähteet 

2020-luvun televisiosarjat
Tuotantokaudet
Dancing with the Stars
Fitnesspäiväkirja

Fitnesspäiväkirja on discovery+-suoratoistopalvelun tositelevisiosarja, jossa seurataan tunnettujen suomalaisten naisten liikunnantäyteistä arkea.
Sarjaa on esitetty myös TV5, Frii ja TLC -televisiokanavilla.

Vuosina 2015-2016 sarjaa esitettiin nimellä Fitnesspäiväkirjat.

Sarjaa ovat tähdittäneet mm. Eevi Teittinen, Pernilla Böckerman, Tia-Maria Sokka, Nanna Karalahti, Lotta Harala, Erna Husko ja Emilia Leppänen.

Finnpanelin mukaan Fitnesspäiväkirja 2020 oli yksi suoratoistopalvelu Dplayn (nyt discovery+) vuoden katsotuimmista ohjelmista.

Jaksot

Ensimmäinen tuotantokausi

Toinen tuotantokausi

Kolmas tuotantokausi

Lähteet

Aiheesta muualla 
 Fitnesspäiväkirja Virallinen sivusto
 Fittarit Instagram
 Fitnesspäiväkirja YouTube
 Fitnesspäiväkirja2020 YouTube
 Fitnesspäiväkirja2022 YouTube
 Pernilla Böckerman - Fitnesspäiväkirjat YouTube
 
 

2020-luvun televisiosarjat
Suomalaiset tositelevisiosarjat
Discovery+-alkuperäissarjat
Zichy

Zichy (de Zich et Vásonykő) on yksi Unkarin vanhimmista ja tunnetuimmista aatelissuvuista. Se on mainittu jo 1200-luvulla. Suku sai ensin sukunimen Zayk vanhimman tunnetun esi-isänsä mukaan, sitten 1400-luvulta lähtien Zichin sukutilan mukaan. Suku sai vuonna 1679 keisarillisen kenraalin Istvan Zichyn (k. 1693) myötä kreivinarvon. Suvun jäsenistä ovat mainittavia seuraavat:

 Mihály Zichy (1827–1906), unkarilainen taiteilija, taidemaalari, Venäjän tsaariperheen hovimaalari.
 Nándor Zichy (1829-1911), politikko.
 Jenő Zichy (1837-1906), valtiopäivämies.
 Géza Zichy (1849– 1924), unkarilainen säveltäjä ja kirjailija.

Viitteet

Unkarilaiset suvut
Magnus Ilmjärv

Magnus Ilmjärv (s. 31. elokuuta 1961 Viljandi, Viron SNT) on virolainen nuoremman sukupolven tutkija ja historioitsija. Opiskellut ja työskennellyt Tarton ja Helsingin yliopistoissa. Ilmjärv nosti ensimmäisenä esiin löytämiään arkistotietoja Viron ensimmäisen tasavallan politiikasta koskien erityisesti presidentti Konstantin Pätsin todellista toimintaa maan vanhimpana ja presidenttinä vuodesta 1934 kesäkuuhun 1940.

Lähteet 

Virolaiset historioitsijat
Vuonna 1961 syntyneet
Elävät henkilöt
USS Arlington (LPD-24)

USS Arlington (runkonumero LPD-24) on Yhdysvaltain laivaston San Antonio -luokan maihinnousualus.

Valmistus 

Alus tilattiin Pascagoulasta Mississippistä Northrop Grumman Ship Systemsin Ingalls Operationsilta, missä köli laskettiin 18. joulukuuta 2008. Alus laskettiin vesille 23. marraskuuta 2010, kun se oli 77 prosenttisesti valmis. Alukselle oli asennettu uudistettu vedenpuhdistusjärjestlemä sekä taistelunjohtojärjestelmään uusi käyttöjärjestelmä. Se kastettiin 26. maaliskuuta 2011 kumminaan puolustusministeri Donald Rumsfeldin puoliso Joyce Rumsfeld.

Alus lähti 21. elokuuta 2012 ensimmäisiin kolmipäiväisiin valmistajan koeajoihin ja vastaanottokokeet olivat 28. lokakuuta - 2. marraskuuta. Alus luovutettiin 7. joulukuuta Yhdysvaltain laivastolle. Se saapui 14. maaliskuuta Mayportin laivastotukikohtaan, missä alus viipyi neljä vuorokautta. Alus saapui 22. maaliskuuta uuteen kotisatamaansa Norfolkin laivastotukikohtaan, missä se otettiin palvelukseen 6. huhtikuuta ensimmäisenä päällikkönään Darren W. Nelson.

Palvelus 
Alus läpäisi 2. elokuuta 2021 Skagerrakin matkalla Itämerelle USS Kearsargen kanssa. Se kiinnittyi 5. elokuuta Tukholman vapaasataman laituripaikoille 653-654, missä se vietti kolme päivää.

Lähteet

San Antonio -luokan maihinnousualukset
Sielun kaltainen tuote

Sielun kaltainen tuote on Apulannan 13. studioalbumi, joka julkaistiin 14. lokakuuta 2022. Albumilta on julkaistu singlenä kappaleet “Lokin päällä lokki”, “60 uutta ongelmaa”, "3D-Kriisit", "9 Väärää Kättä" ja "Kämmenen kuva poskeen". Albumia on työstetty vuosina 2019-2022 yhtyeen tukikohdassa Apulandiassa. Kaikki kappaleet on säveltänyt ja sanoittanut Toni Wirtanen. Albumin on miksannut Jyrki Tuovinen ja tuottanut Jyrki Tuovinen, Apulanta ja DJ Infekto. Albumin on masteroinut Jasse Kesti. Levyjulkaisukeikka järjestettiin 14. lokakuuta 2022 Pakkahuoneella Tampereella. Albumi on myynyt platinaan oikeuttavan määrän.

Kappaleet

Arvostelut 
 Kaaoszine: 
 Kulttuuritoimitus: 
 Soundi:

Lähteet 

Apulannan albumit
Vuoden 2022 albumit
Väinö Koskinen

Väinö Emil Koskinen (17. heinäkuuta 1880 Urjala – 17. helmikuuta 1956 Helsinki) oli suomalainen puutarhuri, yrittäjä ja yritysjohtaja, joka sai kauppaneuvoksen arvonimen.

Väinö Koskisen ura alkoi paimenpoikana ja harjoittelijana Herman Hiltusen puutarhassa Helsingin maalaiskunnassa 1899–1901. Hän oli sitten Saksassa puutarhamies Frans Grümmerin kauppapuutarhassa 1901–1905, harjoittelija Conrad Maasilla Rellingenissä 1906–1907, Behralla Hannoverissa ja useissa puutarhaliikkeissä Berliinissä 1908–1909. Herman Hiltusen ja Frans Grümmerin palveluksessa Koskinen oli Suomeen palattuaan 1909, Edvars Steniuksen palveluksessa Männistön puutarhassa 1910–1912 ja veljensä Onni Koskisen kanssa perustamansa Veljekset Koskinen Oy:n toimitusjohtaja vuodesta 1912. Kauppapuutarha kasvoi alallaan Suomen suurimmaksi 1950-luvun puolivälissä. 

Koskinen oli Helsingin maalaiskunnan kunnanvaltuuston jäsen, Suomen Kauppapuutarhurien Seuran perustajia 1919, Helsingin Suomalaisen Puutarhaseuran perustajia 1922 ja puheenjohtaja aina vuoteen 1951 asti sekä Kauppapuutarhaliiton puheenjohtaja 1945–1953. Kauppaneuvoksen arvonimen hän sai 1948, Suomen Puutarhaviljelijäin Liiton kultaisen ansiomerkin 1940 ja seuran kunniajäsenyyden 1950. Kauppapuutarhaliiton ensimmäisen kunniajäsenyyden Koskinen sai 1953. Hän oli myös Helsingin Puutarhaseuran kunniajäsen ja -puheenjohtaja.

Lähteet

Suomalaiset puutarhurit
Suomalaiset yritysjohtajat
Suomalaiset yrittäjät
Kauppaneuvokset
Vuonna 1880 syntyneet
Vuonna 1956 kuolleet
Jonathan Lekkerimäki

Jonathan Lekkerimäki (s. 24. heinäkuuta 2004 Huddinge, Ruotsi) on Ruotsia edustava jääkiekkoilija, joka on taustaltaan ruotsinsuomalainen. Lekkerimäki varattiin NHL:n kesän 2022 varaustilaisuuden ensimmäisen kierroksen 15. pelaajana, kun Vancouver Canucks varasi hänet.

Ura

Seuraura 
Lekkerimäki varattiin Vancouveriin tukholmalaisseura Djurgårdenista.

Maajoukkueura 
Lekkerimäki on jääkiekon alle 20-vuotiaiden maailmanmestari vuodelta 2022.

Yksityiselämä 
Lekkerimäki on kuusamolaista sukua. Hänen isoäitinsä Irja Lekkerimäki (o.s. Leinonen) muutti Kuusamon Vapavaarasta Ruotsiin 1960-luvun lopulla.

Lähteet 

Vuonna 2004 syntyneet
Ruotsalaiset jääkiekkoilijat
Elävät henkilöt
Ruotsinsuomalaiset henkilöt
Jääkiekkoilijan kesä

Jääkiekkoilijan kesä on Veijo Meren kirjoittama romaani, joka julkaistiin vuonna 1980. Tarinan tapahtumapaikkana on suomalainen kaupunki, jossa pelataan jääkiekkoa ja jossa sijaitsee maakunta-arkisto. Keskeisiä henkilöitä ovat nuori jääkiekkoilija Illu, entinen mestariuimari Salme eli miesten kesken Iso Vaalee, sodan käynyt Unto eli Uti ja kapteeni Kurjenmatka. Illun kesän aikana kokemat tapahtumat sisältävät naissuhteita, Utin hautajaiset ja isän liiketoimien epäonnistumisen. Tarina  sisältää takaumia jatkosodan tapahtumiin. Elokuva Iso vaalee perustuu tähän kirjaan.

Lähteet 

Suomalaiset romaanit
Vuoden 1980 kirjat
Emil Danielsson (urheilija)

Emil Danielsson (5. syyskuuta 1997) on ruotsalainen keskipitkien ja kestävyysmatkojen juoksija. Danielssonin seura on Spårvägens FK.

Saavutukset 

Danielssonilla on 5 000 metrin juoksusta kaksi Ruotsin-mestaruushopeaa (2020 ja 2022) ja kaksi pronssia (2018 ja 2021) sekä 1 500 metrin juoksusta kaksi pronssia (2019 ja 2022). Hänellä on myös Ruotsin mestaruuksia pitkiltä viestimatkoilta ja maastojuoksun joukkuekilpailuista.

Ennätykset 
 1 500 metriä: 3.37,57 (13. kesäkuuta 2021)
 3 000 metriä: 7.46,29 (6. elokuuta 2021)
 5 000 metriä: 13.25,62 (29. huhtikuuta 2022)
 10 000 metriä: 28.58,61 (14. huhtikuuta 2022)

Lähteet 

Ruotsalaiset keskimatkojen juoksijat
Ruotsalaiset kestävyysjuoksijat
Ruotsalaiset maastojuoksijat
Vuonna 1997 syntyneet
Elävät henkilöt
Quevedo

Quevedo on kaupunki Ecuadorissa, Los Ríosin provinssissa. Vuonna 2010 siellä oli noin 151 000 asukasta, mutta väkiluku kasvaa melko nopeasti.

Quevedo sijaitsee keskellä Ecuadorin rannikon tasankoaluetta, jonka läpi virtaa Quevedo-joki. Quevedo, samoin kuin muu Los Ríosin provinssi, on trooppista maanviljelysaluetta, jossa kaakaon tuotannolla on suuri merkitys.

Quevedossa toimii vuonna 1984 perustettu teknillinen yliopisto. Siellä voi opiskella maataloutta, karjataloutta, liiketaloutta, ympäristötiedettä ja tekniikkaa.

Lähteet 

Ecuadorin kaupungit
Risto Käkelä

Risto Käkelä (s. 1953) on suomalainen teollisuusneuvos.

Käkelä perusti vuonna 1991 pienkuormaajia valmistavan Avant Tecno osakeyhtiön, jonka toimitusjohtajana hän toimi vuoteen 2021 saakka.

Vuonna 2022 hänet on nimetty yhdeksi Tampereen yliopiston kunniatohtorin arvonimen saajista.

Lähteet

Vuonna 1953 syntyneet
Elävät henkilöt
Suomalaiset insinöörit
Suomalaiset yritysjohtajat
Humberto Mansilla

Humberto Mansilla (s. 22. toukokuuta 1996) on chileläinen moukarinheittäjä.

Mansilla voitti nuorten kilpailuissa muun muassa Pan-Amerikan mestaruuden vuonna 2015. Yleisessä sarjassa hän voitti Etelä-Amerikan-mestaruuden vuonna 2021 tuloksella 75,83 oltuaan samalla tasolla hopealla vuosina 2017 ja 2019. Hän saavutti hopeaa myös Etelä-Amerikan kisoissa 2018 ja Pan-Amerikan kisoissa 2019. Dohan MM-kilpailuissa 2019 ja vuonna 2021 kilpailluissa Tokion olympialaisissa hän jäi karsintaan. Eugenen MM-kilpailuissa 2022 hänen karsintatuloksensa 75,33 riitti loppukilpailuun, jossa hän sijoittui kymmenenneksi tuloksella 73,91.

Mansillan toukokuussa 2021 heittämä paras tulos 77,70 on myös Chilen ennätys.

Lähteet 

Chileläiset moukarinheittäjät
Vuonna 1996 syntyneet
Elävät henkilöt
Brankovićin hallitsijasuku

Branković oli vanha serbialainen suku, jonka ensimmäinen merkittävämpi jäsen oli Branko, joka hallitsi Makedoniassa suuren Serbian kuninkaan Stefan Dušanin (1331–55) aikana.

 Vuk Branković (k. 1398), Brankon poika, Serbian kuninkaan Lazarin vävy.
 Juraj (Georg) Branković (k. 1456), edellisen poika, Serbian despootti enonsa Stefan Lazarevićin jälkeen.
 Juraj (Georg) Branković (1645-1711), nimen viimeinen kantaja, Serbian viimeinen despootti.

Viitteet

Hallitsijasuvut
Serbian historia
Yrjö Melasniemi

Yrjö Arthur Melasniemi (ent. Hellén; 1. heinäkuuta 1888 Kuorevesi – 18. elokuuta 1979 Salo) oli suomalainen yritysjohtaja ja maanviljelijä, joka sai maanviljelysneuvoksen arvonimen vuonna 1948. Hän teki elämäntyönsä sokerijuurikkaan viljelyn ja jalostamisen parissa Salon Sokeritehtaan toimitusjohtajana 1933–1959.

Melasniemin vanhemmat olivat kanttori-urkuri, torppari Samuel Hellén (aiemmin Niemelä) ja Helena Mathilda Lindholm ja puoliso vuodesta 1929 konttoriapulainen Aili-Tellervo Jokela. Yrjö Melasniemi pääsi ylioppilaaksi Heinolan yhteiskoulusta vuonnna 1909 ja suoritti Helsingin yliopistossa agronomin tutkinnon pääaineenaan kotieläinoppi vuonna 1913. Valmistuttuaan hän toimi opettajana Länsi-Uudenmaan kansanopistossa. Melasniemi siirtyi Uudenmaan läänin maanviljelysseuran karjatalouskonsulentiksi ja vuonna 1917 Hämeen-Satakunnan maanviljelysseuraan samaan tehtävään. Vuonna 1919 Melasniemi siirtyi Suomen Raakasokeritehdas Oy:n Salon tehtaan palvelukseen juurikassokerin valmistamiseen. Melasniemi nimitettiin vuonna 1933 yhtiön toimitusjohtajaksi, ja hän toimi Salon Sokeritehtaaksi vuonna 1956 nimensä muuttaneen yrityksen johtana yli neljännesvuosisadan. 

Melasniemi viljeli 1929–1945 omistamaansa Heikkilän tilaa Vihdissä ja toimi Uskelassa sijainneen ja Kärkän tilan hoitajana 1940–1952. Hän toimi useiden sokeritehtaiden johtoelimissä ja oli valtioneuvoston sokerikomitean jäsen 1947–1951.

Lähteet

Suomalaiset yritysjohtajat
Suomalaiset maanviljelijät
Maanviljelysneuvokset
Vuonna 1888 syntyneet
Vuonna 1979 kuolleet
Kind Hearts Have a Run Run

Kind Hearts Have a Run Run on 22-Pistepirkon studioalbumi, joka julkaistiin 7. lokakuuta 2022.

Kappaleet

Arvostelut 
 Helsingin Sanomat: 
 Kulttuuritoimitus: 
 Soundi:

Lähteet 

Vuoden 2022 albumit
22-Pistepirkon albumit
Pääsiäiskukko

Pääsiäiskukko on kuvitteellinen kukko, joka perinteen mukaan munii pääsiäisen aikaan suklaamunia. Nämä se piilottaa lasten etsittäväksi. Pääsiäiskukolle usein kuvataan värikkäät pyrstösulat, joiden johdosta se on suosittu aihe pääsiäisaiheisissa koristeissa ja askarteluissa. Pääsiäiskukon tunnetumpi vastine niin Suomessa kuin maailmallakin on pääsiäispupu.

Uskonnoissa 
Ortodoksiperinteen mukaan pääsiäiskukko munii pääsiäisaamuna paastonajan päättymisen ja Jeesuksen haudasta nousemisen merkiksi. Muna symboloi uutta elämää ja mahdollisesti myös Jeesuksen hautaa; päältä sileä kuin kivi, mutta sisältä täynnä elämää. Kristinuskon pääsiäistarinassa kukko on keskeisessä roolissa; se havahduttaa laulullaan Jeesuksen kolme kertaa kieltäneen Pietarin.

Lähteet

Aiheesta muualla 

Taruolennot
Pääsiäisen perinteet
Kuvitteelliset linnut
Flemming Kofod-Svendsen

Flemming Kofod-Svendsen (s. 21. maaliskuuta 1944) on tanskalainen pappi, kristillisdemokraattinen poliitikko ja puolueensa entinen puheenjohtaja vuosina 1979–1990. Hän on istunut kansankäräjillä vuosina 1984–1988, 1988–1993 ja 1998–2001 sekä toiminut Tanskan asuntoministerinä 1987–1988 ja 1993–1994 sekä Pohjoismaa- ja Itämeri-ministerinä 1993–1994.

Lähteet

Tanskan ministerit
Tanskalaisten puolueiden puheenjohtajat
Tanskalaiset papit
Vuonna 1944 syntyneet
Elävät henkilöt
80’s Show

80’s Show () on 1980-luvulle sijoittuva tilannekomediatelevisiosarja. Vaikka sarjalla oli samaa tuotantohenkilöstöä kuin 70’s Show -televisiosarjalla, siitä ei tullut yhtä suosittua kuin siitä. 80’s Show ja 70’s Show -sarjojen tarinat ja hahmot eivät olleet samoja muuten kuin, että 80’s Shown Sophia esiintyi 70’s Shown neljännellä kaudella.

Näyttelijät

Vierailevat tähdet

Muita näyttelijöitä 
 Alana Austin
 Brian Palermo
 Jay Huguley
 Derek Waters
 April Winchell
 Darby Stanchfield
 Renée Elise Goldsberry
 Bradley Stryker

Sarjan roolittajana toimi Cecily Adams.

Lähteet 

Tilannekomediat
Yhdysvaltalaiset komediasarjat‎
2000-vuosikymmenen televisiosarjat
1980-luku
Foxin televisio-ohjelmat
Melodi Grand Prix 2008

Melodi Grand Prix 2008 oli Norjassa 12. tammikuuta - 9. helmikuuta 2008 järjestetty laulukilpailu, jossa valittiin Norjan edustaja vuoden 2008 Eurovision laulukilpailuun. Kilpailu koostui kolmesta semifinaalista, toisesta mahdollisuudesta ja finaalista. Jokaisessa semifinaalissa kilpaili kuusi kappaletta, joista puhelinäänestäjät äänestivät kaksi suoraan finaaliin, ja puhelinäänestyksen seuraavat kaksi pääsivät toiseen mahdollisuuteen. Toisesta mahdollisuudesta puhelinäänestäjät äänestivät vielä kaksi kappaletta finaaliin.

Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät äänestivät neljä kappaletta toiselle kierrokselle. Toisella kierroksella puhelinäänestäjät ja alueraadit äänestivät yhdessä voittajan. Kilpailun voitti Maria Haukaas Storeng kappaleella Hold On Be Strong.

Kilpailun kulku

Ensimmäinen semifinaali
Ensimmäinen semifinaali kilpailtiin 12. tammikuuta Sandvigåssa Stavangerissa.

Toinen semifinaali
Toinen semifinaali kilpailtiin 18. tammikuuta Kongsvinger Hallissa Kongsvingerissa.

Kolmas semifinaali
Kolmas semifinaali kilpailtiin 26. tammikuuta Bodø Spektrumissa Bodøssä.

Toinen mahdollisuus
Toinen mahdollisuus kilpailtiin 6. helmikuuta Oslo Stratosissa Oslossa.

Finaali
Finaali kilpailtiin 9. helmikuuta Oslo Spektrumissa Oslossa.

Lähteet

http://natfinals.50webs.com/90s_00s/Norway2008.html

Aiheesta muualla
Koko karsintafinaali NRK:n sivuilla

Eurovision laulukilpailu 2008
Melodi Grand Prix
Viktor Persson

Viktor Persson (s. 7. marraskuuta 2001 Hedesunda, Ruotsi) on ruotsalainen jääkiekkopuolustaja, joka pelaa SM-liigajoukkue Pelicansissa. Hän laukoo oikealta.

Ura 
Persson on Hedesunda IF:n kasvatti. Hän siirtyi juniorina sittemmin Valbo HC:hen, josta Persson siirtyi kaudella 2015–2016 Brynäs IF:n U16-joukkueeseen. Vancouver Canucks varasi hänet seitsemännellä kierroksella 191. pelaajana NHL:n varaustilaisuudessa 2020. Aiemmin samana kesänä Perssonin varasi myös WHL-joukkue Kamloops Blazers 56. pelaajana CHL:n varaustilaisuudessa. 

Persson teki hänet varanneen Blazersin kanssa sopimuksen heinäkuussa 2020, mutta Persson aloitti kauden 2020–2021 kuitenkin kotimaassaan Brynäsin organisaatiossa, kun koronaviruspandemia lisäsi epävarmuutta WHL:n kauden aloitukselle. Hän oli seuran J20-joukkueen tehokkain puolustaja tehoilla 5+4=9, kunnes Ruotsin juniorisarjat keskeytettiin jo lokakuussa maan koronavirusrajoitusten vuoksi. Persson debytoi samalla kaudella myös Brynäsin SHL-joukkueessa, jossa hän sai tililleen neljä runkosarjaottelua ilman tehopisteitä. Persson sai tililleen ensimmäisen SHL-ottelunsa 28. joulukuuta 2020 Malmö Redhawksia vastaan. Hän jäi ottelussa kuitenkin ilman peliaikaa. Ensimmäiset ja kauden ainoaksi jääneet jääaikansa SHL:ssä Persson sai neljännessä ottelussaan 26. tammikuuta 2021 Linköping HC:tä vastaan. Hän sai ottelussa jääaikaa 1.22 minuuttia. Samassa kuussa Brynäs lainasi hänet toistaiseksi voimassa olevalla sopimuksella Ruotsin kolmanneksi korkeimmalle sarjatasolle HockeyEttan-joukkue Strömsbro IF:ään, jossa Persson pelasi 11 ottelua. Kaudeksi 2021–2022 hän siirtyi Blazersin WHL-joukkueen vahvuuteen.

Kaudeksi 2022–2023 Persson siirtyi vuoden mittaisella sopimuksella SM-liigajoukkue Pelicansiin.

Muuta 
Perssonin 12 vuotta vanhempi isoveli Anton pelasi omalla urallaan hyökkääjänä 18 Elitserien-ottelua Brynäs IF:ssä.

Tilastot

Lähteet

Viitteet 

Ruotsalaiset jääkiekkoilijat
Pelicansin pelaajat
Vancouver Canucksin varaamat pelaajat
Vuonna 2001 syntyneet
Elävät henkilöt
Sighsten Herrgård

Sighsten Herrgård (1943 Suomi  – 20. marraskuuta 1989) oli ruotsalainen muotisuunnittelija.

Herrgård opiskeli Beckmans designhögskolassa ja Kööpenhaminassa. Hän muutti tämän jälkeen Milanoon, jossa ura lähti nopeasti käyntiin, ja Herrgårdista tuli 1960-luvulla yksi Ruotsin tunnetuimmista muotialan nimistä ulkomailla. 1970-luvulla hän perusti Stockholmsgruppen-mallitoimiston ja työskenteli Tukholmassa sekä muotisuunnittelijana että mallialalla.

Herrgård oli biseksuaali. 29. heinäkuuta 1987 alkaen hän kertoi ensimmäisenä ruotsalaisena julkisuuden henkilönä avoimesti HIV-tartunnastaan ja AIDS:iin sairastumisestaan. Hän levitti aktiivisesti tietoisuutta sairaudesta, josta liikkui runsaasti virheellistä tietoa 1980-luvulla. Herrgård kirjoitti toimittaja Carl Otto Werkelidin avustuksella vielä omaelämäkerran ja teki töistään katalogin Nordiska museetille. Kuukausia ennen kuolemaansa Herrgård antoi viimeisen haastattelunsa seksuaalivähemmistöjen Reporter-julkaisulle; haastattelun julkaisi myöhemmin uudelleen QX.

Lähteet 

Ruotsalaiset henkilöt
Muotisuunnittelijat
Vuonna 1943 syntyneet
Vuonna 1989 kuolleet
Melodifestivalen 2023

Melodifestivalen 2023 on järjestyksessään 63. Melodifestivalen-laulukilpailu, jossa valitaan Ruotsin edustaja Eurovision laulukilpailuun 2023. Kilpailu koostuu neljästä alkukarsinnasta, jotka pidetään neljänä peräkkäisenä lauantaina 4. helmikuuta–25 helmikuuta, semifinaalista 4. maaliskuuta ja finaalista 11. maaliskuuta. Kilpailuun lähetettiin 2 824 kappaletta, joista 28 valitaan mukaan.

Kilpailun kulku
1. alkukarsinta Göteborgissa 4. helmikuuta
2. alkukarsinta Linköpingissä 11. helmikuuta
3. alkukarsinta Lidköpingissä 18. helmikuuta
4. alkukarsinta Malmössä 25. helmikuuta
semifinaali Örnsköldsvikissä 4. maaliskuuta
finaali Tukholmassa 11. maaliskuuta

Lähteet

Viitteet

Eurovision laulukilpailu 2023
Ruotsi Eurovision laulukilpailussa
Melodifestivalen
Cantemir (suku)

Cantemir oli tataarilaista alkuperää oleva moldovalainen suku, joka sitten vaikutti Venäjällä.

 Constantin Cantemir (1627–1693), Moldovan ruhtinas.
 Antioh Cantemir (k. 1726), Moldovan ruhtinas.
 Dimitrie Cantemir (1673–1723), Moldovan ruhtinas
 Antioh Dmitrijevitš Kantemir (1700–1744), Venäjän lähettiläs Ranskassa ja Saksassa, kirjailija.

Lähteet

Hallitsijasuvut
Moldovan historia
Romanialaiset suvut
Venäjän aateli